
“ Emadazu intxaur azal bat 
eta espazio infinituaren errege 
izanen nauzu. . . ” idatzi zuen 
duela ehunka urte koblakariak. 

Gurera, inork behar ez duen beste 

koblakari horrek, barrote artetik, — * — — 

ekarri zigun intxaur azalaren 

tasun eta aldarria. Oskol zati 

txiki baten baitan infinitua kabitzen dela uneoro 

hitzez eta ekintzez oihukatzen digute gure euskal 

sortzaile presoek. Infinitua, barrote, burdin-hari eta 

zementuak definitu duen espazio batean, espetxean. 

Esku-artean duzun ilustrazio liburuan, instituzioak 
bortxaz definitutakoa kolorez, begirada zirikatzailez, 
birdefinitu digu Mikel Orbegozok. Oraingoan, preso 
daukatenaren begirada, bereziki eta berezitasunez, 
bere senideengan, senideengan orobat, kokatuz. 
Murruaren bestaldean, espetxe-kontra igerian 
(borrokan) ari diren maiteak pintzelarekin 
laztanduz. Xamurtasunez beti, definitua omen dena 
birdefinituz, aukera (koloretsu) posibleen infinitura 
salto egiteko, “Ilargiraino”. Margo artean, letrak eta 
sentimenduak. 

